Ir-Regolament tal-Kummissjoni (KE) Nru 2338/2003
tat-30 ta’ Diċembru 2003
li jemenda r-Regolament (KE) Nru 883/2001 li jfassal regoli dettaljati dwar l-implementazzjoni tar-Regolament tal-Kunsill (KE) Nru 1493/1999 inkwantu kummerċ ma’ pajjiżi terzi ta’ prodotti fis-settur ta’ l-inbid
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizazzjoni komuni tas-suq fl-inbid [1], u b’mod partikolari l-Artikolu 68(3) tiegħu,
Billi:
(1) Ir-Regolament tal-Kommissjoni (KE) Nru 883/2001 [2] jinkludi ċerti derogi li għandhom x’jaqsmu mal-ħruġ ta’ liċenzi li bihom l-Awstralja u l-Istati Uniti jistgħu jibbenefikaw minn arranġamenti simplifikati ta’ liċenzi li se jiskadu fil-31 ta’ Diċembru 2003.
(2) Billi n-negozjati li għaddejjin ma’ dawn iż-żewġ pajjiżi mhux se jispiċċaw qabel it-tmiem tas-sena, biex ma jsir l-ebda qsim fil-kummerċ, dawn id-derogi għandhom jiġu estiżi għal perjodu limitat fid-dawl tal-progress fin-negozjati.
(3) Ir-Regolament (KE) Nru 883/2001 għandu anki jiġi aġġornat biex jieħu ħsieb il-fatt li r-Regolament tal-Kummissjoni (KE) Nru 753/2002 tad-29 ta’ April 2002 iniżżel ċerti regoli biex jiġi applikat ir-Regolament tal-Kunsill (KE) Nru 1493/1999 dwar id-deskrizzjoni, d-disinn, il-preżentazzjoni u l-protezzjoni ta’ ċerti prodotti fis-settur ta’ l-inbid [3] li se japplikaw mill-1 ta’ Awissu 2003.
(4) Ir-Regolament (KE) Nru 883/2001 għandu għalhekk jiġi emendat kif jixraq.
(5) Il-miżuri provduti f’dan ir-Regolment huma b’mod koformi ma’ l-opinjoni tal-Kumitat tat-Tmexxija ta’ l-Inbid,
ADOTTAT DAN IR-REGOLAMENT:
L- Artikolu 1
Ir-Regolament (KE) Nru 883/2001 qiegħed jiġi emendat kif ġej:
1. L-Artikolu 27(2) jiġi mibdul b’dan li ġej:
"2. L-Artikolu 24(2) u l-Artikolu 26 għandhom jgħoddu sal-31 ta’ Diċembru 2005."
2. fl-Anness VIII.B, il-paragrafu 3 jiġi mibdul b’dan li ġej:
"3. Id-deskrizzjoni tal-prodott f’kaxxa 6 tal-formola VI 1 u kaxxa 5 tal-estratt VI 2 trid timtela’ bi qbil ma’ l-Artikolu 10 tar-Regolament (KE) Nru 753/2002."
L- Artikolu 2
Dan ir-Regolament għandu jidhol fis-seħħ fit-tielet jum wara l-pubblikazzjoni tieghu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-30 ta’ Diċembru 2003.